(એ હરિમામાનું થોડાંક વરસ પહેલાં જ હૃદયરોગમાં દેહાવસાન થયું. જીંથરી હૉસ્પિટલમાંથી રિટાયર થયેલા સવિતામાશી હાલ એમના દીકરા જોડે ભાવનગરમાં જ રહે છે. મધુ નામની એમની દીકરીની દીકરીની દીકરી હાલ મારી દવા લેવા ઘણી વખત આવે છે. હા ! એમના આખા જ કુટુંબના કોઈ પણ વ્યક્તિની તપાસ ફીનો આજ સુધી એક પણ પૈસો મેં લીધો નથી. છતાં પણ હું સવિતામાશીના અન્નનો ક્યારેય બદલો વાળી શકીશ નહીં એવું મને હંમેશાં લાગે છે. હું તો આ બધું અમારા સ્થપાઈ ચૂકેલા સંબંધની રુએ કરું છું, પરંતુ સવિતામાશીએ એ દિવસે ક્યા સંબંધની રુએ એ બધું કરેલું એ સમીકરણનો ઉકેલ માનવતા શબ્દ સિવાય બીજા શેમાંયથી નથી મળતો.)